JY LEES NOU Slegte nuus vir Bok-legende en gesin
Die Springbok-legende Rob Louw en sy gesin het Woensdag die hartseer nuus ontvang dat hul geliefde pa en oupa, Matthew Michael Louw, in die ouderdom van 94 jaar oorlede is.
Rob (62) se seun, Robbie Louw (24), ’n rugbyspeler vir Boland-Kavaliers en Sewes-reserwe, het op Instagram ’n foto gedeel om hulde te bring aan sy oupa. “Jy is ’n ware legende, Oupa,” het hy by ’n gebroke hart geskryf en vertel sy oupa sou oor twee weke sy 95ste verjaardag gevier het. “Dankie vir al die lewenslesse wat jy vir ons almal geleer het.”
RIP Matthew Michael Louw ? you are a true legend oupa? Oupa passed away at 3am this morning at the age of 94 he was turning 95 on 22 April 2017! Thanks for all the life lessons you have taught us all! You are a true Legend love you! See soon ?
A post shared by robbie_louw? (@robbie_louw) on Apr 4, 2017 at 10:56pm PDT
Ook sy modelsuster, Roxy (28), het op Instagram geskryf: “Vandag vier ons jou lewe. Die lewe wat jy geskep het, hierdie nalatenskap wat jy agterlaat. Jy sou vandeesmaand 95 jaar oud word. Lief jou vir ewig. Jy is in goeie hande; ons weet.” Roxy het ook haar en Robbie se susters, Misty (27) en Shahnee (26), ’n geleentheidsbeplanner, in die inskrywing gemerk (tag).
R.I.P Oupa Mathew Michael Louw , what a legend! Today we celebrate your life ?. The life you created, this legacy you leave behind. ?You would have been 95 this month. ?Love you forever. You are in good hands, we know. @roblouw6 @mistylouw @shahneelouw @robbie_louw ?????
A post shared by Roxy Louw (@roxylouw) on Apr 5, 2017 at 1:19am PDT
Pa Rob het aan Huisgenoot vertel sy pa, wat bedlêend was nadat hy 10 dae gelede sy heup gebreek het, is in die vroeë oggendure in ’n aftreeoord naby Durbanville aan komplikasies dood ná die val. Sy ma, Ruby (88), was by.
Rob vertel sy pa het in sy leeftyd talle mense se lewe aangeraak.
“Hy was net so ’n ongelooflike mens. Hy was nog baie aktief en gesond, vier jaar gelede het hy nog ge-body surf.”
Sy pa was 25 jaar lank as rugbyskeidsregter aan die Westelike Provinsie verbonde. Hy vertel sy pa is op Robbeneiland gebore. Sy ouma het daar as ’n verpleegster gewerk.
“In die tyd voor gevangenes op die eiland aangehou is, is melaatses daarheen gestuur.” Hy vertel sy pa het ook die Tweede Wêreldoorlog oorleef en is in die been gewond toe hulle Italië gebombardeer het.
“Min mense het die voorreg om so lank te leef. Al is ons hart baie seer oor sy afsterwe, het my pa ’n lang en goeie lewe gehad.”